การทำให้พอร์ตเติบโต จะทำได้อย่างไรบ้าง
ประการแรก “มองหาหุ้นฝากชีวิตให้เจอเสียก่อน”
ในช่วงจังหวะที่หุ้นถูกลดราคาอย่างกระหน่ำ อาจเป็นจังหวะที่ดีในการเลือกหุ้นเพื่อลงทุนระยะยาว และรอเก็บดอกผลคำใหญ่ขึ้นในปี หรือสองปีข้างหน้า การเลือกหุ้นลงทุนระยะยาว ต้องคิดว่ากำลังจะซื้อธุรกิจ ไม่ได้ซื้อหุ้น การคิดแบบนี้จะทำให้มองที่เนื้อธุรกิจล้วน ๆ โดยยังไม่คิดถึงราคาหุ้น ให้ลองหาข้อดีข้อเสียของกิจการที่คิดจะลงทุน ทำการบ้าน หาข้อมูลให้ถี่ถ้วนก่อนตัดสินใจ สิ่งที่ต้องดูเมื่อคัดกิจการที่ดีมาแล้วก็คือ “ตัวผู้บริหาร” เพราะหากกิจการดี แต่ผู้บริหารคดโกง ก็จะทำให้ล่มจมได้ง่าย ๆ ที่จริงแล้ว … อันความสำเร็จนั้นมีหลายเส้นทาง การเลือกลงทุนหุ้นที่ใช่ คือ หุ้นที่รู้จักมันดีพอ กิจการที่ดีมีอนาคต ถือและลงทุนยาว ๆ จนกว่าดอกผลจะออกมาให้ชื่นชมนั้น ถือเป็นหนึ่งเส้นทางที่ต้องตัดสินใจเลือกอย่างเด็ดเดี่ยว และระหว่างทางจะเห็นหุ้นตัวอื่นขึ้น ในขณะที่หุ้นยังนิ่ง ต้องไม่หวั่นไหว และเดินบนเส้นทางที่เลือกแล้วต่อไปให้ถึงที่สุด

ประการที่สอง “ประเมินมูลค่ากิจการออกมา”
เมื่อได้กิจการที่สนใจลงทุนแล้ว ที่จริงก็ควรจะคัดมาซักสองสามตัว เหมือนคัดเมล็ดพันธุ์ที่จะเริ่มต้นเพาะปลูก แล้วเลือกเมล็ดพันธุ์ที่ดีที่สุด เอามาปลูกในพอร์ต จากนั้นต้องประเมินมูลค่าที่แท้จริงออกมา การประเมินมูลค่าหุ้นเป็นเรื่อง dynamic หมายความว่า มันมีความไม่แน่นอนสูง และมูลค่าหุ้นก็ไม่ได้คงที่เสมอไป มีการเปลี่ยนแปลงไปมาตามสภาพธุรกิจที่เป็น ตามการเติบโตของกิจการ หรืออาจจะหดตัวลงในภาวะวิกฤติ

ประการที่สาม “วางกลยุทธ์เพื่อลงทุนระยะยาว”
เมื่อคัดหุ้นมาได้แล้ว บางคนอาจเลือกไว้สองถึงสามตัวในพอร์ต หรือบางคนอาจเลือกแค่ “ตัวเดียว”หรือกิจการเดียว และลงทุนแบบมุ่งเน้น ก็ไม่ผิดอะไร จะกระจายความเสี่ยง หรือจะมุ่งเน้น ขึ้นอยู่กับความรู้ และความมั่นใจของนักลงทุนแต่ละคนนั่นเอง
ความรู้ทางการเงิน